**Z á p i s n i c a**

**zo zasadnutia Rady školy pri ZŠ s MŠ Bolešov konaného dňa 14. 03. 2017**

Program :

1. Otvorenie, privítanie – predseda rady školy, schválenie programu
2. Kontrola uznášaniaschopnosti rady školy
3. Oboznámenie prítomných s obsahom zasadnutia
4. Prerokovanie dodatku školského poriadku č. 7
5. Zápis detí do 1. ročníka
6. Diskusia
7. Záver

Prítomní:

Ing. Daniela Suchánková, Mgr. Jana Šimončíková, Ing. Helena Vašková, Ľuboš Opatík, Michal Kňažek, Iveta Kobelová, Pavol Prna, Mgr. Alena Paličková

1. Ing. Daniela Suchánková – predseda rady školy privítala všetkých prítomných členov rady školy a informovala o programe zasadnutia.
2. Kontrola uznášaniaschopnosti rady školy

Počet členov rady školy: 11

Prítomní: 7

Rady školy je uznášaniaschopná, je prítomná nadpolovičná väčšina členov.

1. Dodatok školského poriadku č. 7

P. riaditeľka informovala o obsahu dodatku školského poriadku č. 7.

Školský poriadok sa mení nasledovne:

III: - bod 11 - Vo vete „za rešpektuj zákaz fajčenia“ sa vkladá - zákaz používania povzbudzujúcich nápojov.

Bod 11 znie nasledovne:

Rešpektuj zákaz fajčenia, zákaz používania povzbudzujúcich nápojov, drog a iných omamných látok v škole i v celom areáli školy a upozorni na to aj ostatných, ktorí by tento zákaz chceli porušiť. Aj prinesenie cigariet, alkoholu, drog, prípadne iných omamných látok do areálu školy sa považuje za hrubé porušenie školského poriadku.

VII : bod 3 sa mení nasledovne:

Pri ukončení dochádzky v škole si povinný vrátiť učebnice, ktoré si škola zakúpila z vlastného rozpočtu.

VIII: bod 1- veta: Týždenníkov určuje triedny učiteľ a sú zapísaní v Triednej knihe - mení sa nasledovne: Týždenníkov určuje triedny učiteľ.

Bod 4 sa vypúšťa.

Tento dodatok platí od 1. 3. 2017

4. Zápis detí do 1. ročníka

P. riaditeľka informovala o zápise detí do 1. ročníka, ktorý sa bude konať 3. a 4. 4. 2017.

strana 2/2 zápisnice dňa 14. 03. 2017

1. Žiadosť, Ľuboš Opatík za viacerých rodičov žiakov školy:

Požadujeme, aby ku šeku na platenie stravného pre deti ZŠ a MŠ v Bolešove bola priložená evidencia dní, kedy dieťa bolo alebo nebolo na obede z dôvodu odhlásenia zo stravy podľa dátumu príslušného mesiaca, za ktorý sa aj v súčasnosti vracali, teda odpočítavali sumy za odhlásenú stravu. Tento evidenčný lístok by bol súčasťou, teda prílohou ku šeku.

Odôvodnenie:

Rodič pri súčasnom systéme platby za stravu nemá prehľad, za ktoré dni bolo jeho dieťa odhlásené, a teda ani nevie, za čo a koľko sa mu zo sumy na ďalší mesiac odráta, či neodráta. Nemôžeme si teda overiť, či počet ním, rodičom odhlásených stravných dní súhlasí s odrátavanou sumou.

Po búrlivej diskusii boli prijaté závery:

P. riaditeľka informovala prítomných, že je možnosť pre každého žiaka ZŠ odhlasovania zo stravy elektronicky cez príslušné heslo žiaka, ktoré má každý rodič k dispozícii. V tomto systéme je možnosť rodičom odkontrolovať počet odhlásených dní zo stravy za príslušný mesiac pre žiaka aj spätne, za školský rok. Strava sa platí dopredu, odpočty za dni, kedy bol žiak odhlásený zo stravy, sú 2 mesiace pozadu.

Na stránke školy bude uverejnený oznam o možnosti odhlasovania žiaka ZŠ zo stravy cez elektronický systém.

Do konca školského roka sa overí zo strany rodičov daný systém. V prípade potreby riešenia opakovaných podnetov bude na radu školy prizvaná vedúca školskej jedálne, p. Prekopová.

1. Na stránke školy bude uverejnený oznam pre rodičov detí školy:

V prípade Vašich podnetov, problémov alebo pripomienok je možné obrátiť sa na Radu školy pri ZŠ s MŠ Bolešov. Kontakt - predseda rady školy, Ing. Daniela Suchánková – daniela.suchankova@gmail.com, alebo ktorýkoľvek člen rady školy.

1. Diskusia
2. Záver

Ing. Daniela Suchánková poďakovala prítomným za účasť na zasadnutí a spoluprácu.

Bolešov, 14. 03. 2017

Zapísala: Ing. Daniela Suchánková

Ing. Daniela Suchánková

predseda RŠ